_:nd6bc2dd1b3b24192babfc856d1ffe4f4xb0
<http://schema.org/articleBody>
"Германия извърши първата депортация на афганистанци в Кабул, откакто талибаните взеха властта през август 2021 г. Това са лица с афганистански паспорти, които са осъдени и които нямат право да останат в Германия. За тях има издадена заповед за депортиране&quot;, обясни говорителят на правителството Стефан Хебещрайт, цитиран от АП. Чартърът, нает от Qatar Airways, е излетял от Лайпциг за Кабул с 28 афганистанци, съобщи Der Spiegel. Изданието пише, че депортирането е резултат от два месеца тайни преговори с посредничеството на Катар. Германското правителство благодари в изявление на &quot;ключови регионални партньори&quot; за подкрепата и добави, че се работи върху още депортации. Берлин спря да депортира афганистанци заради опасения за нарушаване на човешките права след като талибаните взеха властта през 2021 г. "
<https://www.segabg.com/category-foreign-country/za-pruv-put-2021-g-germaniya-deportira-afganistanci>